**Dr. Sinkovics István**

**Országos Onkológiai Intézet, Nukleáris Medicina osztály**

**Szakmai munka rövid leírása:**

A Semmelweis Orvostudományi Egyetem Általános Orvostudományi karán szerzett általános orvosi diplomát summa cum laude minősítéssel 1972-ben. Az egyetem elvégzését követően az Országos Onkológiai Intézetben helyezkedett el, amelynek Izotóp (Nukleáris Medicina) osztályán dolgozik azóta is orvosgyakornok, segédorvos, adjunktus, másodfőorvos, majd 2001- től osztályvezető főorvosi beosztásban.

Az izotóp diagnosztikai és terápiás munka végzése mellett részt vett a 99mTc-mal jelezhető csont- máj- és vese ábrázolására alkalmas szervspecifikus kitek, az őrszem nyirokcsomó vizsgálatok, a 131I-MIBG terápia, valamint egy új, alfa sugárzó izotóp (223Ra-diklorid) magyarországi bevezetésében ossealis disseminatiot okozó, hormonrefrakter prosztata daganatokban.

Az eltelt 45 év alatt nagy gyakorlatra tett szert az onkológiában használt diagnosztikus vizsgálatokban és az izotóp terápiás beavatkozásokban, amely Magyarországon döntő többségében az Országos Onkológiai Intézetben történik.

A felsorolt témakörökből a mai napig 12 könyvrészlet mellett több mint 100 előadást tartott hazai és külföldi kongresszusokon és 55 publikációja jelent meg hazai és külföldi folyóiratokban. 1990-ben sikerrel védte meg kandidátusi disszertációját.

1975-ben onkoradiológus, 1991-ben izotópdiagnosztika, 1992-ben pedig klinikai onkológia szakképesítést szerzett.

Tagja több magyar és európai onkológus és nukleáris medicina társaságnak.

Nyelvtudása: angol, német orosz. Középfokú állami nyelvvizsgát tett angol és orosz nyelvből.